Barve narave
2025-08-19 19:00 - 20:00 (Africa/Abidjan)
Likovna skupina Društva upokojencev Šentjernej Harmonija vabi na odprtje likovne razstave z naslovom
BARVE NARAVE.
Na razstavi si lahko ogledate dela, ki so jih ustvarili Marina Bučar, Boža Jambrek, Darja Kovačič, Branka Kragolnik, Roman Planko, Alenka Smolič, Minka Smolič in Vida Trenz. Vsako razstavljeno delo nosi v sebi individualno zgodbo, pogled in čustveno noto, kar razstavi daje izrazito osebno dimenzijo ter jo umešča onkraj klasičnih okvirov amaterskega likovnega izraza.
»Narava je naše bogastvo! Zavedajte se, da narava nikoli ni grda. (Tudi mi smo del narave). Svet bo srečen šele tedaj, ko bodo imeli vsi ljudje duše umetnikov, to je ko bodo imeli veselje ob tistem, kar delajo.«
— Auguste Rodin
Prijazno vas vabimo, da se nam pridružite na odprtju likovne razstave, ki bo pospremljeno s kulturnim programom.
Razstava bo na ogled do začetka oktobra 2025.

Brezplačna udeležba

19. JERNEJEV KOLESARSKI MARATON
2025-08-15 10:00
Vabljeni na 19. JERNEJEV KOLESARSKI MARATON,
ki bo v petek, 15.avgusta 2025, na prireditvenem prostoru ob Kulturnem centru Primoža Trubarja v Šentjerneju.
PRIJAVE od 8.30 dalje / ŠTART ob 10.uri

ŠTARTNINA: odrasli 20 EUR, otroci do 12. leta v spremstvu staršev brezplačno, imetniki olimpijske kartice 15 EUR
TRASA MALEGA MARATONA: 31 km / TRASA VELIKEGA MARATONA: 54 km
Športnemu dogodku bo na cilju sledil pester glasbenozabavni program: DJ Tuta SoS in Country lajf.
Vabljeni.

POLETNE DELAVNICE CICIBAN IN ROBOTEK
2025-07-21 08:00 - 2025-07-25 16:00
Dragi starši in otroci,
Sporočamo vam, da so prijave na poletne delavnice Ciciban in Robotek ODPRTE. Verjamemo, da tudi vi že komaj čakate na druženje z robotki in zabavnim programiranjem ter sproščene počitnice!
Letošnja novost je lokacija v Šentjerneju. Velja še omeniti, da je za dokončno rezervacijo udeležbe potrebno vnaprejšnje plačilo delavnice v celoti. Zaradi različnega sofinanciranja občin so tudi nekoliko spremenjene cene – več na strani za prijavo.
Šentjernej: 21. 7. – 25. 7. 2025
Delavnice bodo potekale med 8:00 in 16:00, pri čemer bo zadnja ura (15:00 – 16:00) rezervirana za prostočasne aktivnosti oz. igre na prostem. Tudi letos bo poskrbljeno za malico, kosilo in napitke.
Potrudili se bomo, da bo naše druženje letos prijetno in sproščeno, tudi letos bo velikost skupin omejena. Cene delavnic so ugodnejše za vse zgodnje prijave – do zapolnitve skupin. V kolikor zaradi omejitev/višje sile delavnice v predvidenem terminu ne bomo mogli izvesti, vam bomo ponudili drug termin.
Prijave so ugodnejše do 11. 5. 2025, zato ne odlašajte.
Do snidenja in ostanite radovedni!
Več informacij in prijava na povezavi https://robotika.rc-nm.si/poletne-delavnice/.

KIDS TOUR OF SLOVENIA 2025
2025-07-06 12:00 - 17:00
Kids tour of Slovenia 2025
7. kolesarska mednarodna dirka (4. do 6.julij 2025)
4.krožna etapa v Občini Šentjernej z zaključkom na prizorišču pred Kulturnim centrom Primoža Trubarja v Šentjerneju, ki bo v nedeljo, 6.junija 2025,
med 12.00 in 17.00 uro.

Vljudno vabljeni!

SLAVNOSTNA AKADEMIJA OB DNEVU DRŽAVNOSTI
2025-06-20 20:30 - 22:00
Slavnostna akademija je poklon domovini in vsemu lepemu, kar nas bogati in navdihuje. Slavnostna govornica bo novinarka in zgodovinarka Rosvita Pesek.
Vljudno vabljeni.
Slovesnost bo na prireditvenem prostoru ob Kulturnem centru Primoža Trubarja / v primeru dežja v dvorani KCPT.

Brezplačne vstopnice.

SPLETNI NAKUP VSTOPNIC

ZA POPENT!
2025-06-19 18:00 - 19:00
Klovnska predstava nerodnega, vendar dobrovoljnega klovna Zupija, se iz cirkuških točk prelevi v pravo tovarno milnih mehurčkov.
Videli boste ogromne milne mehurčke, dimne milne mehurčke, goreče milne mehurčke, milijon milnih mehurčkov. Morda pa vas bo klovn Zupi kar celega zaprl v milni mehurček?
Najbolj pridni otroci pa bodo dobili darilo, milno peno za v žep, brezplačno kar za domov!
Smeha polna mehurčkasta klovnska predstava!
BONUS PREDSTAVA ZA ABONENTE.

SPLETNI NAKUP VSTOPNIC 7 €

KRVODAJALSKA AKCIJA
2025-06-19 07:00 - 12:00
Vabimo vas na terensko krvodajalsko akcijo, ki bo v
četrtek, 19. JUNIJA 2025, v KC Primoža Trubarja, med 7. in 12. uro.
Krvodajalsko akcijo bo izvedel Zavod Republike Slovenije za transfuzijsko medicino.

POMEMBNA navodila za krvodajalce:
Krvodajalci vabljeni, da svoj prihod napoveste na eni od telefonskih številk: 051/389 270, 051/671 147 ali 030/716 796.
Za sprejem je potreben osebni dokument s fotografijo, za potrdilo o udeležbi na krvodajalski akciji pa zdravstvena izkaznica.
Krvodajalstvo sodi med najširše organizirane humanitarne akcije. Gre za najvišjo obliko pomoči med ljudmi, saj krvodajalci darujejo kri za neznanca, prostovoljno in brez plačila.
Vsaka kapljica darovane krvi šteje.
Vljudno vabljeni!

ZADNJI DNEVI
2025-06-16 19:00 - 21:00
Igrano dokumentarni film Dejana Baboska.
Film je nastal ob 80-letnici zmage nad fašizmom in nacizmom ter kot poklon vsem, ki so v boju za svobodo prispevali k porazu nacifašizma in utemeljitvi temeljev sodobne Evrope. Film osvetljuje ključne trenutke zadnjih dni vojne, življenje civilnega prebivalstva in vlogo slovenskega partizanskega gibanja pri končnem zlomu okupatorskih sil. Z močnim igrano dokumentarnim pristopom in dragocenimi pričevanji ustvarjalci pred gledalca postavljajo pretresljivo, a hkrati navdihujočo zgodbo poguma, solidarnosti in narodne zavesti.
Vabljeni!
Brezplačna udeležba.

TRUBA(DU)RJEV VEČER - PRESTAVLJENO NA KONEC AVGUSTA
2025-06-14 20:00 - 22:00
Vabljeni na posebno glasbeno poslastico z okusom. V goste smo povabili odlične glasbenike in glasbenice, ki se muziciranju tako predajo, da jih je veselje gledati, kaj šele poslušati! Odlične pevke, ki delujejo pod vodstvom Petre Jerič in vrhunska Miro in Benjamin v posebnem duetu z orglicami in 12 strunsko klasično kitaro. Glasba z vseh vetrov – od popevk preko ljudske glasbe do jazza in klasike. Za okus večera bo tudi poskrbljeno, zaupajte nam, navdušeni boste nad vsem!

SPLETNI NAKUP VSTOPNIC 10 €, na dan dogodka 15 €

KDO SEM JAZ?
2025-06-12 19:00
Osnovna šola Šentjernej vas vabi na odprtje razstave likovnih del učencev predmetne stopnje z naslovom
Kdo sem Jaz?
Mladi ustvarjalci so se ukvarjali z vprašanji, kdo so, kaj jih določa, kako jih vidijo drugi in kako sami vidijo svet. Odgovore so izrazili z bogato, zanimivo in izvirno likovno govorico, ki jo izražajo razstavljena dela.
Spremljevalni kulturni program bodo oblikovali recitatorji šole in mladi glasbeniki.
Vljudno vabljeni.

EMOCIONALNI MOŽGANI
2025-06-09 18:00 - 20:00
Brezplačno predavanje dr. Sanele Peresciutti, zdravnica in predavateljica na področju psihologije in psihoterapije.
Psihološko zdravje je pomemben del zdrave osebnosti. Dober odnos do sebe in drugih vpliva na naše življenje, še posebej na zdravje. Med drugim bomo spoznali, kako poslušati potrebe svojega telesa in poskrbeti zanj, kako se umiriti, si nabrati nove zaloge energije, osredotočiti svoje mišljenje in izboljšati celotno počutje.

Brezplačna udeležba.
Vabljeni!

SREČANJE OKTETOV
2025-06-07 19:00 - 21:00
Prireditev, ki je nekoč v Šentjernej privabila trume obiskovalcev in prireditev, ki je Šentjernej postavila na zemljevid glasbenega ustvarjanja, se po nekaj letih ponovno vrača domov. Šentjernejski oktet, ki je letos gostitelj srečanja je v goste povabil aktivno delujoče sestave oktetov s področja Dolenjske, Bele krajine in Posavja. Vabljeni na večer ubranega oktetovskega petja, kjer se boste zagotovo lahko naužili lepega, kot že dolgo ne.

SPLETNI NAKUP VSTOPNIC

PRINCESA NA ZRNU GRAHA
2025-05-27 17:00 - 17:40
Lutkovno – gledališka predstava po motivih H. C. Andersena
Produkcija Lutkovno gledališče Maribor
Pravljice so stare kot svet in vedno znova mlade, kot smo mladi njihovi bralci, poslušalci ali gledalci. Spodobna in poštena pravljica mora imeti volka, dobro vilo, zmaja … ali pa vsaj princa in princeso.
Hans Christian Andersen je napisal táko, v kateri nastopa celo več princes. Na našem odru postanejo malo sodobnejše: kraljica si želi na počitnice, princ pa si noče izbrati princese in prevzeti prestola. Se bosta s princeso našla? Bo morebitna princesa sploh prava? Kaj je z zrnom graha v naši pravljici?
Odgovore na vsa ta vprašanja boste našli v naši predstavi.
Predstava primerna za starost: +3
VSTOPNICE: 7 €

RINGARAJA 2025
2025-05-24 13:00 - 14:30
DRŽAVNO SREČANJE OTROŠKIH FOLKLORNIH SKUPIN
Brezplačne vstopnice.
Nastopili bodo:
STAREJŠA OTROŠKA FOLKLORNA SKUPINA KUD ŠTUDENT MARIBOR
Vodja skupine: Lija Jaušnik
Naslov koreografije: DEKLE JE PRALA SRAJČKI DVE
Avtorja koreografije: dr. Aleksandra Petrovič, Marko Pukšič
Avtor glasbene priredbe: Miran Waldhütter

OTROŠKA FOLKLORNA SKUPINA ŠKRJANČEK OŠ SVETI TOMAŽ
Vodja skupine: Katarina Pondrk
Naslov koreografije: KÜRJAK
Avtorica koreografije: Katarina Pondrk
Avtorica glasbene priredbe: Jana Slana

OTROŠKA FOLKLORNA SKUPINA OŠ ARTIČE
Vodja skupine: Janja Omerzu
Naslov koreografije: ČISTO PERVI ŠULNI
Avtorica koreografije: Janja Omerzu, Barbara Križ
Avtor glasbene priredbe: Oskar Stopar, Robert Furar

MLADINSKA FOLKLORNA SKUPINA KUD ŠTUDENT MARIBOR
Vodji skupine: dr. Aleksandra Petrovič, Marko Pukšič
Naslov koreografije: V REALKI ZVONI
Avtorja koreografije: dr. Aleksandra Petrovič, Marko Pukšič
Avtor glasbene priredbe: Miran Waldhütter

STAREJŠA OTROŠKA FOLKLORNA SKUPINA KARAVANKE, KD KARAVANKE
Vodja skupine: Nika Buček
Naslov koreografije: V KRES SE DAN OBES
Avtorica koreografije: Nika Buček
Avtor glasbene priredbe: Marijan Bartolac, Jani Povhe in Luka Buček

MLADINSKA FOLKLORNA SKUPINA OŠ VERŽEJ
Vodja skupine: Mateja Žalik Rus
Naslov koreografije: »S POVITICO HITRO F PEČ!«
Avtorica koreografije: Mateja Žalik Rus
Avtor glasbene priredbe: David Lukner

OTROŠKA FOLKLORNA SKUPINA KRESNICE OŠ BREŽICE
Vodja skupine: Alenka Jezernik
Naslov koreografije: PREDICE
Avtorica koreografije: Alenka Jezernik
Avtorica glasbene priredbe: Tjaša Kramar

STAREJŠA OTROŠKA FOLKLORNA SKUPINA ŠLEKA PAC OŠ JOŽETA HUDALESA JUROVSKI DOL
Vodja skupine: Barbara Waldhütter
Naslov koreografije: DRUGAČNA ZGODBA O RDEČI KAPICI
Avtorici koreografije: Barbara in Živa Waldhütter
Avtor glasbene priredbe: Gašper in Dušan Waldhütter

Glasbena šola M. Kozine - JAVNI ZAKLJUČNI NASTOP
2025-05-22 18:00
Vabljeni na zaključni koncert učencev glasbene šole Marjana Kozine Novo mesto, oddelka v Šentjerneju.
Učenci se bodo prestavili s solo točkami in komornimi skupinami, nastopil bo tudi mladinski pihalni orkester v katerem nastopajo številni Šentjernejčani. Podprite mlade glasbenike, namenite jim nekaj pozornosti in jih spodbudite s svojim obiskom.
Ne bo vam žal!
Brezplačna udeležba

MOJA DEŽELA Koncert MePZ Ajda Orehovica Šentjernej
2025-05-17 19:00
Vabljeni na tradicionalni koncert mešanega pevskega zbora Ajda Orehova Šentjernej, ki ima že več kot 40 letno tradicijo.
Zbor pripravlja lep majski koncert, ki že nekaj let ustvarja s pevovodkinjo Urško Strnad.
Vljudno vabljeni.

Vstopnice: 8 €

RAVNOVESJE MED SLUŽBO IN DRUŽINO
2025-05-15 18:00
Starševstvo in poklicno življenje sta pogosto postavljena na tehtnico, kjer se zdi, da ni enostavnih rešitev.
Vabljeni na strokovno delavnico, ki bo ponudila uporabna znanja in praktična orodja za bolj uravnoteženo usklajevanje starševskih in službenih obveznosti. Delavnica je namenjena vsem staršem, ki želijo poglobiti razumevanje starševske vloge, izboljšati družinsko dinamiko ter ob tem ne pozabiti nase. Delavnico vodi Petra Nograšek (Poglej Naprej – učenje za življenje) učiteljica, coachinja, predavateljica in strokovnjakinja za odnose, z bogatimi izkušnjami z delom v šolah in z družinami.
Brezplačna udeležba – obvezne prijave: info@poglejnaprej.si

PRASLOVAN
2025-05-12 19:30
Dokumentarec o življenju in karieri Zorana Predina.
film Slobodana Maksimovića
produkcija: INVIDA
Zoran Predin: upornik, borec za pravice, postpunker, šansonjer. Ikona jugoslovanskega novega vala. Spremljamo njegovo pot od mladosti v delavskem Mariboru, kjer se je začel ukvarjati z glasbo, preko vrhunca slave s skupino Lačni Franz pa vse do solo kariere, ki je utrdila njegov glasbeni status. Skozi film nas vodijo velikani jugoslovanske glasbene, literarne, filmske in športne scene, kot so Balašević, B. Đurić, M. Jergović, Sašo Hribar, Magnifico, Elvis J. Kurtović, Peter Lovšin, Vlado Kreslin in mnogi drugi. Dobitnik vesne za najboljši film po izboru občinstva.
Ogledu filma sledi pogovor z režiserjem Slobodanom Maksimovićem in Zoranom Predinom.
Vabljeni na poseben filmsko – glasbeni večer.
Vstopnice: 7 €

Koncert Klape Šufit
2025-05-10 19:30 - 21:30
Splitska klapa Šufit, ki že dolga leta navdušuje slovensko občinstvo in polni dvorane po Sloveniji, se ponovno vrača v Šentjernej. Vabljeni na nepozaben večer dalmatinskih napevov z izjemnimi glasbeniki, ki bodo zapeli svoje največje hite Ne diraj moju ljubav, Dvi riči, Kako si lijepa, ljubavi…
Ne zamudite izjemne priložnosti! Vstopnice so na voljo.

SPLETNI NAKUP VSTOPNIC

Terme Bohor - odpovedano
2025-05-07 18:00
Spoštovani, obveščamo vas, da je za sredo predvidena predstava Terme Bohor s strani organizatorjev ODPOVEDANA.

Vabljeni na ostale dogodke v Kulturnem centru Primoža Trubarja.

DIVJAKI
2025-04-29 10:00
Počitniška kino projekcija
Animirani film izven otroškega abonmaja
Vstopnice: 5 €
Trajanje: 87 minut / sinhronizirano / 8 +
V razburljivi animirani avanturi na Borneu se Kéria, njen mlajši bratranec Selai in ljubki orangutan Oši združijo, da bi čudoviti tropski gozd zaščitili pred uničenjem. Na svoji srčni misiji odkrijejo, kako pomembna sta skrb za naravo in medsebojno spoštovanje. Vznemirljiva pot po džungli jih nauči deliti znanje in moči, pri čemer odkrivajo, kako dragoceno je prijateljstvo in kako lahko skupaj premagajo še tako velike izzive.

OSAMOSVOJITEV SLOVENIJE 1991 "IZ PRVE ROKE"
2025-04-28 20:00
Združenje za vrednote slovenske osamosvojitve Šentjernej
vabi na pogovorni večer z naslovom
OSAMOSVOJITEV SLOVENIJE 1991 “IZ PRVE ROKE”
Gosta večera: Alojz Peterle, 1. predsednik vlade RS 1991 – 1992 in Jelko Kacin, namestnik ministra za obrambo 1990.
Brezplačna udeležba.

USTVARJALNI SVET ARHITEKTURE - ODPOVEDANO
2025-04-28 10:00 - 12:30
Brezplačna počitniška delavnica ODPOVEDANA (premalo prijavljenih)
Na otroški počitniški delavnici, kjer je soorganizator JSKD Novo mesto, bomo predstavili kaj je arhitektura, odprla se bo resna razprava kako je oblečena hiša, kdaj jo zebe, kako se zaščititi pred dežjem in ostalimi vremenskimi nevšečnostmi, temu bo sledila izdelava lastnih hišic in izgradnja svojega mesta. Otroci se bodo morali v sklopu izgradnje mesta tudi dogovoriti kako bodo kraj poimenovali.

NASELJENCI
2025-04-15 19:00
Film režiserja Felipe Galvez Haberle
Igrajo: Benjamin Westfall, Camilo Arancibia, Mark Stanley
Zgodovinska drama, slovenski podnapisi, trajanje 97 minut
V Čilu leta 1901 so trije konjeniki plačani za varovanje velike posesti. Britanskega vojaka in ameriškega plačanca spremlja ostrostrelec mešane rase, ki spozna, da je njegovo pravo poslanstvo pobijanje domorodnega prebivalstva.

Čile v začetku 20. stoletja. Bogat veleposestnik najame trojico moških, da bi razširili in ogradili meje njegovega obsežnega posestva ter varovali črede. Mlad Čilenec mešane rase, neusmiljen teksaški kavboj in napol blazen nekdanji britanski častnik si morajo utreti pot skozi ozemlja prostrane Patagonije vse tja do Atlantskega oceana. To pa pomeni brezkompromisno soočenje s tamkajšnjimi prebivalci oziroma še en krvavi kolonialni pohod v imenu civilizacijskega napredka. Ali z besedami današnjega slovarja: etnično čiščenje.
VSTOPNICE: 7 €

PLEŠEMO S PRAVLJICAMI
2025-04-12 10:00 - 17:00
V Športno kulturnem društvu Hopla Šentjernej so pripravili čarobno plesno produkcijo “Plešemo s pravljicami”, kjer se bodo najlepše zgodbe iz otroštva prebudile skozi gib, glasbo in iskrivo domišljijo najmlajših plesalcev. Ste že kdaj pomislili, kaj se zgodi, ko se odpre pravljična knjiga? Besede oživijo, junaki zaplešejo in zgodbe dobijo novo podobo. Skupaj bomo pokukali v svet Muce Copatarice, Pike Nogavičke, Jurija Murija , Vidka in mnogih drugih nepozabnih junakov.
Vabljeni na nepozabno sobotno dopoldne, kjer bodo mali in malo večji plesalci dokazali, da se pravljice ne berejo samo s srcem, temveč jih lahko tudi zaplešemo!

POMLADNI KONCERT
2025-04-05 20:00
Pihalni orkester občine Šentjernej pripravlja že tradicionalni pomladni koncert.
Obiskovalcem se bo prvič skupaj s šentjernejskim orkestrom predstavil dirigent Benjamin Burger, akademski glasbenik – klarinetist, s katerim orkester pripravlja prvi skupni projekt. Skozi večer vas bodo glasbena dela različnih skladateljev popeljala preko mladostnih ritmov, swinga in jazza, do znanih slovenskih melodij. Večer bo popestrila tudi pevka, članica pihalnega orkestra. Člani orkestra bodo del koncerta posvetili v spomin na preminulega dirigenta Bratislava Roguljiča – Bucota.
Vljudno vabljeni!
Vstopnice: 10 €

DOBER VEČER, BOG DAJ
2025-04-04 19:00
MePZ Vlaste Tavčar vabi na letni koncert v domači kulturni hram.
Pripravili so koncert v dveh delih. V prvem delu večera se bodo posvetili petju ljudskih pesmi, v drugem pa vas popeljejo v svet popevk. Program bodo sooblikovali številni glasbeni gostje, vokalni kot instrumentalni, ki se na koncu združijo v petju venčka ljudskih.
Pridite in zapojte z zborom!
Brezplačne vstopnice, prostovoljni prispevki

Bajka o svetlobi
2025-04-03 17:00
Gledališka skupina Osnovne šole Stopiče – StopiGorArt vabi na gledališko prestavo za otroke in mladino
BAJKA O SVETLOBI
Avtorica predstave Bina Štampe Žmavc nas v svoji pravljici odpelje v Lučkovo, mesto izgubljene svetlobe, ki so ga v temo zagrnili strašni teminci. Ker so ljudje električne luči prižigali vedno in povsod, tudi ko ni bilo treba, pravi ogenj pa čisto zanemarili, imajo teminci vse lažjo nalogo, da ugasnejo tudi lučke v srcih ljudi. Na srečo pa so vedno tu junaki, ki jih ni strah poiskati iskrico v očeh in iz nje ustvariti plamen. Zgodbo o upanju in iskanju svetlobe bodo na odru oživili ustvarjalci gledališke skupine Osnovne šole Stopiče – StopiGorArt.
Skupina pod okriljem štirih mentoric združuje učence, ki s svojim talentom, glasbo, plesom in igro soustvarjajo čarobni svet gledališča.
Vabljeni!
Vstopnice: 5 €

Koncert vokalne skupine GORJANSKI SPEV
2025-03-29 19:00
Člani vokalne skupine Gorjanski spev vabijo na večer ubranega petja.
Pevci, katere že tretje leto vodi Petra Jerič, se bodo predstavili z domačimi popevkami, šopkom dalmatinskih in nekaj ljudskimi pesmimi. V goste so povabili Mešani pevski zbor Cominum iz Komna.
Vljudno vabljeni!
Brezplačne vstopnice / PROSTOVOLJNI PRISPEVKI

Marija, mati upanja
2025-03-23 15:00 - 17:00
Župnija Šentjernej vabi na prireditev ob materinskem dnevu z naslovom MATI UPANJA.
V povezavi s svetim letom, ki ga obhajamo pod geslom »Romarji upanja«, bomo ob materinskem dnevu razmišljali in se zahvalili materam za upanje, ki nam ga podarjajo.
Vljudno Vabljeni!
Brezplačne vstopnice
